
REPUBLIKA E SHQIPËRISË
KUVENDI
Komisioni Për Politikën e Jashtme
				
Komision për dhënie mendimi

Tiranë, më _________  2022 

                                                                MEMO

PËR PROJEKTLIGJIN
“PËR ADERIMIN E REPUBLIKËS SË SHQIPËRISË NË KONVENTËN PËR ORGANIZATËN HIDROGRAFIKE NDËRKOMBËTARE”

· HYRJE

Projektligji “Për aderimin e Republikës së Shqipërisë në Konventën për Organizatën Hidrografike Ndërkombëtare të”, është propozuar nga Këshilli i Ministrave. 

Komisioni për Politikën e Jashtme e shqyrton projektligjin në cilësinë e komisionit për dhënie mendimi bazuar në nenet 32-38 të Rregullores së Kuvendit.


· BAZA KUSHTETUESE E PROJEKTLIGJIT 

Këshilli i Ministrave e ka propozuar projektligjin bazuar në nenet 78, 83 pika 1 dhe 121 pika 1 të Kushtetutës, në përputhje me nenet 81, pika 1, dhe 100, të Kushtetutës, si dhe me nenin 17, të ligjit nr.43/2016, “Për marrëveshjet ndërkombëtare në Republikën e Shqipërisë”.


· QËLLIMI DHE PËRMBAJTJA E PROJEKTLIGJIT

[bookmark: _Hlk38309527]Ky projektligj synon aderimin e Republikës së Shqipërisë në Organizatën Ndërkombëtare të Hidrografisë

Organizata Ndërkombëtare Hidrografike është një organizatë ndërkombëtare kompetente, që, sipas Konventës së Kombeve të Bashkuara të së Drejtës së Detit, koordinon në shkallë botërore caktimin e standardeve për prodhimin e të dhënave hidrografike dhe ofrimin e shërbimeve hidrografike dhe që lehtëson ndërtimin e kapaciteteve në shërbimet hidrografike të brendshme. 

Misioni i Organizatës Hidrografike Ndërkombëtare është krijimi i një mjedisi global në të cilin shtetet japin të dhëna produkte dhe shërbime hidrografike të përshtatshme dhe në kohë reale dhe sigurojnë përdorimin më të gjerë të mundshëm të këtij informacioni.

Anëtarësimi i Republikës së Shqipërisë në Organizatën Ndërkombëtare të Hidrografisë konsiderohet mjaft i rëndësishëm, pasi disa nga përfitimet janë:

- ruajtja dhe zhvillimi i kapaciteteve teknike dhe profesionale;
- mundësi për rritjen e zhvillimit ekonomik të vendit;
- rritja e sigurisë lundrimore në mjedisin detar; si dhe
- zhvillimi i marrëdhënieve me strukturat e tjera të sigurisë lundrimore.

Në këtë kuadër, me dëshirën për të vazhduar bashkëpunimin me bazë  ndërqeveritare në hidrografi, është propozuar anëtarësimi i vendit tonë në Organizatën Hidrografike Ndërkombëtare.

· [bookmark: page3]EFEKTET FINANCIARE

Sa i takon efekteve financiare të anëtarësimit, sqarojmë se përllogaritja e kostos bëhet me formulë përkatëse, bazuar në tonazhin e flotës tregtare dhe anijeve të Forcës Detare mbi 100 ton, që me kapacitetet e vendit tonë mund të jetë rreth 11 8000 euro në vit. 

Efektet do të përballohen nga buxheti i Ministrisë së Mbrojtjes.

